Bresjø

En bresjø eller et brevann er en innsjø som er dannet av smeltende vann fra en isbre. 

Bresjøer har som regel en grønnaktig farge på grunn av oppmalte bergartsfragmenter (steinmel), som vil reflektere noe av de mer langbølgede lysbølgene. Stor konsentrasjon av breslam eller suspendert leire kan gi en grå farge. Ved store oppblomstringer av planteplankton gir algenes pigmenter et grønt til blågrønt inntrykk.

En isbre som trekker seg tilbake etterlater ofte is etter seg her og der, særlig i groper mellom drumliner og åser. Når denne isen smelter vil de danne innsjøer. Disse innsjøene er ofte omgitt av drumliner og andre spor av isbreer som morener, rullesteinsåser og spor etter erosjon som isskuringsstriper.

Referanser 

Glasiologi
Innsjøer